Xitoy pandemiya sababli 2020 yil oxirigacha o‘z hududida har qanday xalqaro sport musobaqasini o‘tkazishdan bosh tortdi. Bundan Pekindagi qishki Olimpiadaga sinov musobaqalari istisno bo‘ladi. Foto: Reuters Bu haqda Xitoy bosh sport boshqarmasi ma’lum qilgan. Pekindagi Olimpiada 2022 yilning 4-20 fevralida o‘tkazilishi belgilangan. Xitoyda sentabr-oktyabrda Professional tennischilar assotsiatsiyasi (ATP) va Ayollar tennis assotsiatsiyasi (WTA) musobaqalari, noyabrda esa figurali uchish bo‘yicha gran-pri seriyasi bosqichi bo‘lib o‘tishi kerak edi. Seriyaning finali Xitoyda dekabrda o‘tkaziladi va u 2022 yilgi Olimpiadaga sinov musobaqasi hisoblanadi. Avvalroq pandemiya sababli Xitoyda yengil atletika bo‘yicha yopiq inshootlardagi jahon chempionati va zamonaviy beshkurash bo‘yicha jahon chempionati hamda “Formula-1” poygasi bosqichi kabi turnirlar bekor qilingandi yoki keyinroqqa ko‘chirilgandi.